b'\n_START_ARTICLE_\nMali I\xc5\xbe\n_START_SECTION_\nGeografija\n_START_PARAGRAPH_\nMali I\xc5\xbe sestavljavo trije zaselki: Mu\xc4\x87el, Makovac in Porovac, ki le\xc5\xbeijo vsak na svojem gri\xc4\x8du. V vzno\xc5\xbeju gri\xc4\x8dev sta dva manj\xc5\xa1a ribi\xc5\xa1ka pristani\xc5\xa1\xc4\x8da, ki le\xc5\xbeita v zalivih Koma\xc5\xa1evo in Kne\xc5\xbe._NEWLINE_Pristan Kne\xc5\xbe le\xc5\xbei v dnu majhnega zaliv\xc4\x8dka okoli katerega je nekaj hi\xc5\xa1. Pred vstopom v zaliv\xc4\x8dek je okoli 20 m dolg pomol pri katerem je globina morja do 3 m._NEWLINE_Pristan v naselju Mali I\xc5\xbe prav tako le\xc5\xbei vdnu manj\xc5\xa1ega zaliv\xc4\x8dka, v katerem so 4 majhni pomoli. Vhod v zaliv varuje okoli 55 m dolg kolenast valobran na katerem lahko pristajajo trajekti. Na koncu valobrana stoji svetilnik, ki oddaja svetlobni signal: R Bl 3s. Nazivni domet svetilnika je 4 milje. Izza valobrana je splavna dr\xc4\x8da\n_START_SECTION_\nZgodovina\n_START_PARAGRAPH_\nNa gri\xc4\x8du nad Malim I\xc5\xbeem stoji predromanska cerkvica iz 11. stol., zgrajena v kro\xc5\xbeni tlorisni obliki s polkro\xc5\xbeno apsido, ki pa ji je bila v 17. stol. prizidana pravokotna ladja,medtem pa so staro cerkvico preuredili v zakristijo. Nedale\xc4\x8d stran pa stoji utrjen dvorec.'